En in die geval as dit om die meervoud van 'n mooi meisie gaan? Word dan nou 'n ekstra -e toegevoeg? Mooie meisies of mooi meisies?
Dit bly vir my altyd lastig wanneer 'n buigings-e nodigs is omdat daarvoor geen presiese reël is. Meerlettergrepige byvoeglike naamwoorde kry 'n buigings-e, dit lyk meestal te klop; en eenlettergrepige kry geen. In die praktyk is dit egter nie altyd waar nie, daar is uitsonderings:
Dit sal net "mooi meisies" bly. Ek probeer dink watter reëls ek kan gebruik om die konsep te verduidelik, maar dit is eintlik iets waaraan mens gewoond raak soos jy die taal leer. Baie woorde sal 'n "e" kry:
Ja, dit sou raar uitsien. Ek kan trouens op die oomblik nie eens 'n byvoeglike naamwoord bedenk nie wat attributief is en op 'n klinker eindig. Of tog!: "vry" wat wel verbuig word, "Wikipedia, die vrye ensiklopedie".